PMIndiaData/PMIndiaSum huggingface dataset:
ഇന്ത്യാ- വിയറ്റ്നാം സാമ്പത്തിക വ്യാപാര സഹകരണം

സാമ്പത്തിക വ്യാപാര സഹകരണത്തിന് ഇന്ത്യയും വിയറ്റ്നാമും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. ഇന്ത്യയും വിയറ്റ്നാമും തമ്മിലുള്ള ഉഭയകക്ഷി സാമ്പത്തിക വ്യാപാര സഹകരണം കൂടുതല്‍ വ്യാപകരമാക്കാന്‍ ധാരണാപത്രം വഴിയൊരുക്കും.
ഇന്ത്യ- ശ്രീലങ്ക വെര്‍ച്വല്‍ ഉച്ചകോടി

പ്രധാനമന്ത്രി ശ്രീ. നരേന്ദ്രമോദിയും ശ്രീലങ്കന്‍ പ്രധാനമന്ത്രി മഹീന്ദ രാജപക്‌സയും ഈ മാസം 26 ന് ഒരു വെര്‍ച്വല്‍ ഉഭയകക്ഷി ഉച്ചകോടിയില്‍ പങ്കെടുക്കും. ശ്രീലങ്കന്‍ പാര്‍ലമെന്റ് തെരഞ്ഞെടുപ്പിന് ശേഷം ഇരുരാജ്യങ്ങളും തമ്മിലുള്ള ബന്ധം സമഗ്രമായി അവലോകനം ചെയ്യുന്നതിന് ഉച്ചകോടി അവസരമൊരുക്കും. ഇരുരാജ്യങ്ങളും തമ്മിലുള്ള ബന്ധം സമഗ്രമായി വിലയിരുത്തുന്നതിന് കാത്തിരിക്കുകയാണെന്ന് ശ്രീലങ്കന്‍ പ്രധാനമന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു. കോവിഡാനന്തര കാലഘട്ടത്തിലെ സഹകരണം ശക്തിപ്പെടുത്തുന്നതിന് പുതിയ മാര്‍ഗ്ഗങ്ങള്‍ കണ്ടെത്തണമെന്നും അദ്ദേഹം പറഞ്ഞു
ലോക സൂഫി ഫോറത്തെ പ്രധാനമന്ത്രി  ഇന്ന് അഭിസംബോധന ചെയ്യും

ന്യൂഡല്ഹി യില്‍ ഇന്ന് വൈകിട്ട് നടക്കുന്ന ലോക സൂഫി ഫോറത്തെ പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്യും. വര്ദ്ധിങച്ച് വരുന്ന ആഗോള ഭീകരതയെ ചെറുക്കുന്നതില്‍ സൂഫിസത്തിന്റെ പങ്ക് ചര്ച്ച് ചെയ്യുന്നതിനായിട്ടാണ് അഖിലേന്ത്യ ഉലമ. മഷയിഖ് ബോര്ഡ്വ ഫോറം വിളിച്ച് കൂട്ടിയിട്ടുള്ളത്. മതത്തിന്റെ പേരില്‍ ഭികര പ്രവര്ത്തനനങ്ങള്‍ നടത്തുന്നതും തീവ്രവാദാശയങ്ങള്‍ പ്രചരിപ്പിക്കുന്നതും വര്ദ്ധി ച്ച് വരുന്നത് തടയുന്നതിനുള്ള ദീര്ഘ്കാല ബദല്‍ മാര്ഗ്ഗനങ്ങള്‍ ഫോറം ആരായും. ഇസ്ലാമിന്റെ മിതവാദ ശൈലിയുടെ ആഗോള കേന്ദ്രങ്ങളില്‍ ഒന്നാണ് ഇന്ത്യയെന്ന് സമ്മേളനം ആവര്ത്തിനച്ച് പ്രഖ്യാപിക്കുമെന്നാണ് കരുതപ്പെടുന്നത്. 20 വിദേശ രാജ്യങ്ങളില്‍ നിന്നുള്പ്പെ ടെ 200 ലധികം പ്രതിനിധികള്‍ നാല് ദിവസത്തെ സമ്മേളനത്തില്‍ പങ്കെടുക്കും. ഈജിപ്ത്, ജോര്ദ്ദാ ന്‍, തുര്ക്കി , ബ്രിട്ടണ്‍ തുടങ്ങിയ രാജ്യങ്ങളില്‍ നിന്നുള്ള ആത്മീയ നേതാക്കള്‍, പണ്ഡിതന്മാര്‍, അക്കദമിക് വിദഗ്ധര്‍, ദൈവ ശാസ്ത്രജ്ഞര്‍ തുടങ്ങിയവര്‍ ഇതില്‍ ഉള്പ്പെനടും.
ജന്മദിനത്തില്‍ ലോകമാന്യ ബാലഗംഗാധര തിലകിന് പ്രധാനമന്ത്രിയുടെ ആദരാഞ്ജലി

ജന്മദിനത്തില്‍ ലോകമാന്യ ബാലഗംഗാധര തിലകിന് പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലിയര്പ്പിrച്ചു. ‘മഹാനായ ബാലഗംഗാധര തിലക് ഏറെപ്പേരെ, സ്വയം സ്വാതന്ത്ര്യസമരത്തിനായി സമര്പ്പി്ക്കാന്‍ ഉദ്‌ബോധിപ്പിച്ചു. അദ്ദേത്തിന്റെ ഓര്മധകള്ക്കു മുമ്പില്‍ ജന്മദിനത്തില്‍ നമസ്‌കരിക്കുന്നു. ഇന്ത്യയുടെ ചരിത്രം രൂപപ്പെടുത്തുന്നതില്‍ സംഭാവനയര്പ്പി ക്കത്തക്കവിധം അഭിമാനവും ആത്മവിശ്വാസവും വളര്ത്താ‌ന്‍ ലോകമാന്യ തിലകിനു തന്റെ പ്രവര്ത്ത നങ്ങളിലൂടെ സാധിച്ചു.’ പ്രധാനമന്ത്രി പറഞ്ഞു.
പോലീസ് പരിശീലന വികസനത്തിന് അഫ്ഗാനിസ്ഥാനുമായി ധാരണാപത്രത്തിന് അംഗീകാരം

പോലീസ് പരിശീലനത്തിലും വികസനത്തിനും അഫ്ഗാനിസ്ഥാനുമായുള്ള സാങ്കേതിക സഹകരണത്തിനുള്ള ധാരണാപത്രം ഒപ്പുവയ്ക്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. അഫ്ഗാനിസ്ഥാനിലെ ദേശീയ പോലീസിന്റെ കാര്യശേഷി വര്‍ദ്ധിപ്പിക്കുന്നതിനും ഈ മേഖലയിലെ സുരക്ഷ മെച്ചപ്പെടുത്തുന്നതിനും ധാരണാപത്രം സഹായകരമാകും. ധാരണാപത്രം ഒപ്പുവയ്ക്കുന്നതു മുതല്‍ അഞ്ചുവര്‍ഷത്തെ കാലാവധിയ്ക്കാണ് അനുമതി നല്‍കിയിരിക്കുന്നത്. വീണ്ടും ദീര്‍ഘിപ്പിക്കില്ല എന്ന വ്യവസ്ഥയില്‍ വേണമെങ്കില്‍ ഇത് അഞ്ചുവര്‍ഷത്തേക്കുകൂടി നീട്ടികൊടുക്കാം. പശ്ചാത്തലം ഇന്ത്യയും അഫ്ഗാനിസ്ഥാനും തമ്മില്‍ നല്ല സൗഹൃദബന്ധമാണുള്ളത്. അഫ്ഗാനിസ്ഥാന്‍ ദേശീയ പോലീസ് സേനയിലെ ഉദ്യോഗസ്ഥര്‍ ഇന്ത്യയിലെ വിവിധ പരിശീലന കേന്ദ്രങ്ങളില്‍ നിരന്തരമായി പരിശീലനത്തിന് എത്തുന്നുമുണ്ട്. രണ്ടു രാജ്യങ്ങളും തമ്മില്‍ തന്ത്രപരമായ പങ്കാളിത്തത്തിനായി 2011 ഒക്‌ടോബര്‍ 11ന് ഇന്ത്യയും അഫ്ഗാനിസ്ഥാനും തമ്മില്‍ ഒരു കരാര്‍ ആഭ്യന്തര മന്ത്രാലയം, യുണൈറ്റഡ് നേഷന്‍സ് ഡെവലപ്പ്‌മെന്റ് പ്രോഗ്രാം(യു.എന്‍.ഡി.പി) അഫ്ഗാനിസ്ഥാന്‍, ബ്യുറോ ഓഫ് പോലീസ് റിസര്‍ച്ച് ആന്റ് ഡെവപപ്പ്‌മെന്റ് (ബി.പി.ആര്‍ ആന്റ് ഡി), എം.എച്ച്. എ എന്നിവയുടെ പ്രതിനിധികള്‍ പങ്കെടുത്ത ഒരു യോഗം നടന്നിരുന്നു. അവിടെ വച്ച് പോലീസ് പരിശീലനത്തിലും പോലീസ് വികസനം, നിയമം നടപ്പാക്കല്‍, അഫ്ഗാനിസ്ഥാനില്‍ നിയമവാഴ്ച ശക്തിപ്പെടുത്തല്‍, ദീര്‍ഘകാല സുസ്ഥിര സഹകരണം എന്നിവയില്‍ ഇന്ത്യയുടെ സഹായത്തിനുള്ള താല്‍പര്യം അഫ്ഗാന്‍ പ്രതിനിധികള്‍ പ്രകടിപ്പിച്ചു. ഈ സഹകരണം മുന്നോട്ടു കൊണ്ടുപോകുന്നതിനായി നയതന്ത്രമാര്‍ഗ്ഗങ്ങളിലൂടെ സംയുക്തമായി ഒരു ധാരണാപത്രത്തിനും സമ്മതിച്ചിരുന്നു.
ആയുഷ്മാന്‍ ഭാരതിന്റെ മുന്നൊരുക്കങ്ങള്‍ പ്രധാനമന്ത്രി അവലോകനം ചെയ്തു

ഇക്കൊല്ലത്തെ കേന്ദ്ര ബജറ്റില്‍ പ്രഖ്യാപിച്ച ദേശീയ ആരോഗ്യ പദ്ധതിയായ ആയുഷ്മാന്‍ ഭാരതിന് തുടക്കം കുറിക്കുന്നതുമായി ബന്ധപ്പെട്ട മുന്നൊരുക്കങ്ങളുടെ പുരോഗതി പ്രധാനമന്ത്രി ശ്രീ. നരേന്ദ്ര മോദി ന്യൂ ഡല്‍ഹിയില്‍ ഉന്നതതല യോഗത്തില്‍ വിലയിരുത്തി. പദ്ധതിയുടെ സുഗമമായ തുടക്കം ഉറപ്പ് വരുത്തുന്നതിന് ഇതുവരെ കൈക്കൊണ്ട നടപടികള്‍ പ്രധാനമന്ത്രിയുടെ കാര്യാലയം, കേന്ദ്ര ആരോഗ്യ കുടുംബക്ഷേമ മന്ത്രാലയം, നിതി ആയോഗ് എന്നിവിടങ്ങളിലെ മുതിര്‍ന്ന ഉദ്യോഗസ്ഥര്‍ രണ്ട് മണിക്കൂറിലേറെ നീണ്ട യോഗത്തില്‍ പ്രധാനമന്ത്രിയെ ധരിപ്പിച്ചു. ഓരോ കുടുംബത്തിനും 5 ലക്ഷം രൂപ വീതമുള്ള ആരോഗ്യ പരിരക്ഷ ഉറപ്പാക്കുന്നതാണ് പദ്ധതി. 10 കോടിയിലധികം പാവപ്പെട്ട കുടുംബങ്ങളെയാണ് പദ്ധതി ലക്ഷ്യമിടുന്നത്. പദ്ധതിയുടെ ഗുണഭോക്താക്കള്‍ക്ക് രാജ്യമൊട്ടുക്ക് പണമല്ലാത്ത ആനുകൂല്യങ്ങള്‍ ലഭ്യമാകും. ആരോഗ്യ, സൗഖ്യ കേന്ദ്രങ്ങളിലൂടെ സമഗ്രമായ പ്രാഥമിക ആരോഗ്യ പരിരക്ഷ നല്‍കുന്നതിനുള്ള മുന്നൊരുക്കങ്ങളും പ്രധാനമന്ത്രി വിലയിരുത്തി. സമൂഹത്തിലെ അര്‍ഹരായ പാവപ്പെട്ടവര്‍ക്കും ദുര്‍ബ്ബല ജനവിഭാഗങ്ങള്‍ക്കും പ്രയോജനം ലഭിക്കും വിധം ശരിയായ രീതിയില്‍ പദ്ധതിക്ക് രൂപം നല്‍കാന്‍ പ്രധാനമന്ത്രി ഉദ്യോഗസ്ഥരെ ആഹ്വാനം ചെയ്തു.
തമിഴ്നാട്ടിലെ പ്രളയബാധിത പ്രദേശങ്ങള് പ്രധാനമന്ത്രി സന്ദര്ശിച്ചു

പ്രളയം ദുരിതം വിതച്ച തമിഴ്നാട്ടിലെ പ്രദേശങ്ങള് പ്രധാനമന്ത്രി സന്ദര്ശിച്ചു. തമിഴ്നാട്ടിലെ ചെന്നൈ, കാഞ്ചീപുരം, തിരുവള്ളൂര് ജില്ലകളില് വ്യോമനിരീക്ഷണം നടത്തിയ പ്രധാനമന്ത്രി തമിഴ്നാട് മുഖ്യമന്ത്രി ജയലളിതയുമായി സ്ഥിതിഗതികള് ചര്ച്ചചെയ്തു. കനത്ത മഴകാരണമുണ്ടായ നാശനഷ്ടങ്ങളും ദുരിതങ്ങളും കണ്ടു. ”പ്രയാസത്തിന്റെ ഈ സന്ദര്ഭത്തില് ഇന്ത്യാ ഗവണ്മെന്റ് തമിഴ്നാട്ടിലെ ജനങ്ങള്ക്കൊപ്പം നിലകൊള്ളും. അടിയന്തര സഹായമായി തമിഴ്നാടിന് 1000 കോടി രൂപ നല്കാന് ഞാന് നിര്ദ്ദേശിച്ചിട്ടുണ്ട്. നേരത്തേ അനുവദിച്ച 940 കോടിക്കു പുറമേയാണിത്”-പ്രധാനമന്ത്രി പറഞ്ഞു.
മുഖ്യമന്ത്രിയെ പങ്കെടുപ്പിച്ചു നടത്തിയ ഉന്നതതല യോഗത്തില്‍ പ്രധാനമന്ത്രി ഛത്തീസ്ഗഢിലെ വരള്‍ച്ചയും ജലക്ഷാമവും വിലയിരുത്തി

ഛത്തീസ്ഗഢിന്റെ വിവിധ ഭാഗങ്ങളിലെ വരള്‍ച്ചയും ജലക്ഷാമവും വിലയിരുത്താന്‍ പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തില്‍ ഉന്നതതലയോഗം നടന്നു. ഛത്തീസ്ഗഢ് മുഖ്യമന്ത്രി ഡോ.രമണ്‍ സിങ്ങും ഉയര്‍ന്ന കേന്ദ്ര, സംസ്ഥാന ഗവണ്‍മെന്റ് ഉദ്യോഗസ്ഥരും പങ്കെടുത്തു. ദേശീയ ദുരിതാശ്വാസ നിധിയില്‍നിന്ന് 835.695 കോടി രൂപ സംസ്ഥാനത്തിനു കൈമാറി. സംസ്ഥാന ദുരിതാശ്വാസനിധിയിലേക്കുള്ള 2015-16ലെ കേന്ദ്രവിഹിതമായ 249.725 കോടിക്കു പുറമെയാണിത്. ഇതിലേക്കുള്ള 2016-17ലെ ആദ്യവിഹിതമായി 94.875 കോടിയും അനുവദിച്ചു. സംസ്ഥാനത്തു നടപ്പാക്കിവരുന്ന ജലസംഭരണപദ്ധതികള്‍ യോഗത്തില്‍ മുഖ്യമന്ത്രി വിശദീകരിച്ചു. 8,055 ജലാശയങ്ങളിലെ ചെളിനീക്കുകയും 44,181 കുളങ്ങള്‍ നിര്‍മിക്കുകയും ചെയ്തു. ഭൂഗര്‍ഭജലശേഖരം വര്‍ധിപ്പിക്കാനുള്ള സംവിധാനം 9851 സ്ഥലങ്ങളില്‍ സജ്ജമാക്കി. വരള്‍ച്ചയെ നേരിടാനുള്ള പദ്ധതിയില്‍ ഓരോ ഗ്രാമത്തിലും കുടിവെളളമെത്തിക്കലും ഭക്ഷ്യധാന്യമെത്തിക്കലും ഉള്‍പ്പെടുത്തിയിട്ടുണ്ട്. ഗ്രാമങ്ങളില്‍ ആരും പട്ടിണി കിടക്കുന്ന സാഹചര്യമുണ്ടാവരുതെന്ന് ഉറപ്പുവരുത്താനായി ഓരോ പഞ്ചായത്തിലും ഓരോ ക്വിന്റല്‍ അരി സൂക്ഷിച്ചിരിക്കുന്നതായും മുഖ്യമന്ത്രി അറിയിച്ചു. തണ്ണീര്‍ത്തടങ്ങള്‍ കണ്ടെത്താനും ജലസേചന രീതികള്‍ നിര്‍ണയിക്കാനും സംസ്ഥാനത്തു റിമോട്ട് സെന്‍സിങ് സാങ്കേതികവിദ്യ ഉപയോഗപ്പെടുത്തിവരുന്നുണ്ട്. പതിനാലാം ധനകാര്യ കമ്മീഷന്റെ ശുപാര്‍ശകള്‍ നടപ്പാക്കിയതിനു പ്രധാനമന്ത്രിയെ മുഖ്യമന്ത്രി നന്ദി അറിയിച്ചു. തദ്ദേശ സ്വയംഭരണ സ്ഥാപനങ്ങള്‍ക്ക് അനുവദിച്ച അധിക ഫണ്ട് പണമില്ലാത്തതിനാല്‍ നിലച്ചുപോയിരുന്ന, പൈപ്പുകള്‍ ഉപയോഗിച്ചുള്ള ജലവിതരണപദ്ധതികളുടെ പ്രവര്‍ത്തനം പുനരുജ്ജീവിപ്പിക്കുന്നതിനു സഹായകരമായെന്നും മുഖ്യമന്ത്രി വ്യക്തമാക്കി. ഇപ്പോള്‍ പൈപ്പിട്ടുള്ള എല്ലാ ജലവിതരണപദ്ധതികളും സംസ്ഥാനത്തു പ്രവര്‍ത്തനക്ഷമമാണ്. വനവല്‍ക്കരണപദ്ധതികളെപ്പറ്റിയും മുഖ്യമന്ത്രി സംസാരിച്ചു. 2022 ആകുമ്പോഴേക്കും കാര്‍ഷികവരുമാനം ഇരട്ടിയാക്കാനുള്ള പദ്ധതി അദ്ദേഹം അവതരിപ്പിച്ചു. പ്രധാനമന്ത്രി ഫസല്‍ ബീമ യോജനയ്ക്കായി സംസ്ഥാനം നടത്തിവരുന്ന തയ്യാറെടുപ്പുകളെ പ്രധാനമന്ത്രി അഭിനന്ദിച്ചു. ഇതു മറ്റു സംസ്ഥാനങ്ങള്‍ക്കു മാതൃകയാക്കാവുന്നതാണെന്ന് അദ്ദേഹം പറഞ്ഞു. കേന്ദ്രവും സംസ്ഥാനവും യോജിച്ചുപ്രവര്‍ത്തിക്കാനുള്ള തീരുമാനത്തോടെയാണു യോഗം അവസാനിച്ചത്.
വിദേശകാര്യ മന്ത്രാലയത്തില്‍ ദ്വിഭാഷികളുടെ കേഡറില്‍ രണ്ട് തസ്തിക രൂപീകരിക്കും

വിദേശകാര്യ മന്ത്രാലയത്തില്‍ ദ്വിഭാഷികളുടെ കേഡറില്‍ ജോയിന്റ് സെക്രട്ടറി തലത്തിന് തുല്യമായ രണ്ട് തസ്തികകള്‍ സൃഷ്ടിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ദ്വിഭാഷികളുടെ കേഡറിന്റെ വൈദഗ്ധ്യം വര്‍ദ്ധിപ്പിക്കാനും, ദ്വിഭാഷികളുടെ പരിശീലന ആവശ്യം നേരിടാനും ഈ തീരമാനം സഹായിക്കും. ആഗോള തലത്തില്‍ കേന്ദ്ര ഗവണ്‍മെന്റ് നടത്തുന്ന ഉന്നതല ഉഭയകക്ഷി ബഹുതല ഇടപെടലുകള്‍ക്ക് വേണ്ടി വരുന്ന ദ്വിഭാഷികളുടെ വര്‍ദ്ധിച്ച ആവശ്യം നേരിടുന്നതിനും ഈ തീരുമാനം ഗണ്യമായ പങ്ക് വഹിക്കും.
വൈബ്രന്റ് ഗുജറാത്ത് ഉച്ചകോടി 2019ല്‍ പങ്കെടുക്കാന്‍ ഡെന്‍മാര്‍ക്ക് പ്രധാനമന്ത്രി ഇന്ത്യ സന്ദര്‍ശിച്ചു

ഡെന്‍മാര്‍ക്ക് കൂടി പങ്കാളിയായ വൈബ്രന്റ് ഗുജറാത്ത് ഉച്ചകോടി 2019ല്‍ പങ്കെടുക്കാന്‍ ഡെന്‍മാര്‍ക്ക് പ്രധാനമന്ത്രി ബഹുമാനപ്പെട്ട ശ്രീ. ലാര്‍സ് ലോക്ക് റസ്മുസ്സെന്‍ 2019 ജനുവരി 18, 19 തീയതികളില്‍ ഇന്ത്യ സന്ദര്‍ശിച്ചു. പ്രധാനമന്ത്രി റാസ്മുസെനൊപ്പം പ്രധാന ഡെന്മാര്‍ക്ക് കമ്പനികളുടെ സി.ഇ.ഒമാര്‍ ഉള്‍പ്പെടുന്ന പ്രതിനിധിസംഘമുണ്ട്. 2019 ജനുവരി 18ന് ഗാന്ധിനഗറില്‍ വൈബ്രന്റ് ഗുജറാത്ത് ഉച്ചകോടിക്കിടെ പ്രധാനമന്ത്രി ശ്രീ. നരേന്ദ്രമോഡിയും പ്രധാനമന്ത്രി ശ്രീ. റാസ്മസെനും ഉഭയകക്ഷി കൂടിക്കാഴ്ച നടത്തി. ഇരു പ്രധാനമന്ത്രിമാരും ഇതിനുമുമ്പ് 2018 ഏപ്രിലില്‍ സ്റ്റോക്‌ഹോമില്‍ നടന്ന ഇന്ത്യ-നോര്‍ഡിക് ഉച്ചകോടിക്കിടെ കൂടിക്കാഴ്ച നടത്തിയിരുന്നു. കൂടിക്കാഴ്ചയില്‍ ഇരു നേതാക്കളും ഉഭയകക്ഷി സഹകരണത്തിന്റെ വിവിധ മേഖലകളെക്കുറിച്ചു ചര്‍ച്ച നടത്തി. പരസ്പരം താല്‍പര്യമുള്ള ബഹുമുഖ വിഷയങ്ങളെക്കുറിച്ച് ആശയങ്ങള്‍ കൈമാറി. ഇരു രാജ്യങ്ങളും തമ്മിലുള്ള ഉഭയകക്ഷി വ്യാപാരവും നിക്ഷേപവും വിപുലപ്പെടുത്തുന്നതിനുള്ള വലിയ സാധ്യതയെ അവര്‍ ഊന്നിപ്പറഞ്ഞു. ഇന്ത്യക്ക് പ്രസക്തമായ നിരവധി നൂതന സാങ്കേതികവിദ്യകളില്‍ ഡെന്‍മാര്‍ക്ക് ആഗോള നേതാവാണ്. ഡെന്മാര്‍ക്കിന് നൈപൂണ്യമുണ്ടെന്നു ചൂണ്ടിക്കാട്ടിയ പ്രധാനമന്ത്രി ശ്രീ. മോദി, ഇന്ത്യക്കു വ്യാപ്തിയുണ്ടെന്നും ലോകത്തിനു സാങ്കേതിക വിദ്യ ആവശ്യമുണ്ടെന്നും വ്യക്തമാക്കി. ഭക്ഷ്യസുരക്ഷ, ജലവിനിയോഗം, കാലാവസ്ഥാ വ്യതിയാനം, സുസ്ഥിര വികസനം തുടങ്ങിയ ആഗോള പ്രശ്‌നങ്ങള്‍ക്കു പരിഹാരം കാണാന്‍ സാധിക്കുന്ന ഗവേഷണ വേദിയൊരുക്കാന്‍ ഇന്ത്യയും ഡെന്‍മാര്‍ക്കും സഹകരിക്കണമെന്ന് അദ്ദേഹം അഭ്യര്‍ഥിച്ചു. കൂടിക്കാഴ്ചയില്‍ രണ്ടു ധാരണാപത്രങ്ങള്‍ കൈമാറ്റം ചെയ്യപ്പെട്ടു. കപ്പല്‍ ഗതാഗത മന്ത്രാലയവും ഡെന്‍മാര്‍ക്കിലെ വ്യവസായ, ബിസിനസ്, സാമ്പത്തിക കാര്യ മന്ത്രാലയവും തമ്മിലുള്ളതും ഗോവയിലെ പനാജിയില്‍ അര്‍ബന്‍ ലിവിങ് ലാബ് സ്ഥാപിക്കാനായി പനാജി സ്മാര്‍ട്ട് സിറ്റി ഡെവലപ്‌മെന്റ് ലിമിറ്റഡും ഡല്‍ഹിയുടെ ഡാനിഷ് എംബസിയും തമ്മിലുള്ളതുമാണ് അവ. കപ്പല്‍, പുനരുല്‍പ്പാദിപ്പിക്കാവുന്ന ഊര്‍ജം, പരിസ്ഥിതി, കൃഷി, ഭക്ഷ്യസംസ്‌കരണം തുടങ്ങിയ മേഖലകളില്‍ 130ഓളം ഡാനിഷ് കമ്പനികള്‍ ഇന്ത്യയില്‍ നിക്ഷേപം നടത്തിയിട്ടുണ്ട്. സ്മാര്‍ട്ട് നഗരവികസനം, മാലിന്യത്തില്‍നിന്ന് ഊര്‍ജം തുടങ്ങിയ മേഖലകളില്‍ പങ്കാളിത്തം വ്യാപകമാക്കാന്‍ അവര്‍ ആഗ്രഹിക്കുന്നു. പല പ്രധാന ഡെന്‍മാര്‍ക്ക് കമ്പനികളും ഗുജറാത്തില്‍ കപ്പല്‍ വ്യവസായിത്തിലും പുനരുല്‍പ്പാദിപ്പിക്കാവുന്ന ഊര്‍ജമേഖലയിലും പ്രവര്‍ത്തിക്കുന്നുണ്ട്. 2019 ജനുവരി 19ന് പ്രധാനമന്ത്രി ഡോ. റാസ്മസെന്‍ ഡാനിഷ് കള്‍ച്ചറല്‍ ഇന്‍സ്റ്റിറ്റ്യൂട്ടും ഡാനിഷ് എംബസിയുടെ പുതിയ കെട്ടിടവും ഉദ്ഘാടനം ചെയ്യും. അദ്ദേഹം ആഗ്ര സന്ദര്‍ശിക്കുകയും ചെയ്യും.
റോത്തക്കില്‍ നടക്കുന്ന ദേശീയ യുവജനോത്സവത്തിന്റെ ഉദ്ഘാടനച്ചടങ്ങില്‍ പ്രധാനമന്ത്രി വീഡിയോ കോണ്‍ഫറന്‍സിങ്ങിലൂടെ പങ്കെടുത്തു

റോത്തക്കില്‍ നടക്കുന്ന ദേശീയ യുവജനോത്സവത്തിന്റെ ഉദ്ഘാടനച്ചടങ്ങിനെ പ്രധാനമന്ത്രി ശ്രീ. നരേന്ദ്ര മോദി വീഡിയോ കോണ്‍ഫറന്‍സിങ്ങിലൂടെ അഭിസംബോധന ചെയ്തു. ഒരാള്‍ക്കു ചെറിയ പ്രായത്തില്‍ത്തന്നെ എത്രത്തോളം നേട്ടം ഉണ്ടാക്കാന്‍ സാധിക്കുമെന്നു സ്വാമി വിവേകാനന്ദന്റെ ജീവിതം വ്യക്തമാക്കുന്നുവെന്നും ഇന്നു യുവാക്കള്‍ ചെയ്യുന്ന കൃത്യങ്ങള്‍ രാജ്യത്തിന്റെ ഭാവിയെ സ്വാധീനിക്കുമെന്നും അദ്ദേഹം പറഞ്ഞു. ‘യുവാക്കള്‍ ഡിജിറ്റല്‍ ഇന്ത്യക്കായി’ എന്നതാണ് ഈ ഉത്സവത്തിന്റെ പ്രമേയമെന്നതില്‍ പ്രധാനമന്ത്രി സന്തുഷ്ടി പ്രകടിപ്പിച്ചു. പണരഹിത ഇടപാടുകള്‍ നടത്താന്‍ ജനങ്ങള്‍ക്കു മാര്‍ഗനിര്‍ദേശം നല്‍കണമെന്നു യുവാക്കളോട് അദ്ദേഹം ആഹ്വാനം ചെയ്തു. അഴിമതിയും കള്ളപ്പണവും നമ്മുടെ രാഷ്ട്രത്തിന്റെ പുരോഗതിയെ പ്രതികൂലമായി ബാധിക്കുമെന്ന് അദ്ദേഹം കൂട്ടിച്ചേര്‍ത്തു. സാങ്കേതികവിദ്യയുടെ സ്വാധീനത്തില്‍ ലോകത്തില്‍ മാറ്റങ്ങള്‍ സംഭവിച്ചുകൊണ്ടിരിക്കുകയാണെന്നും ഇപ്പോഴത്തെ ആവശ്യം സംഘടിക്കുക, പരസ്പരം ബന്ധപ്പെടുന്നതിനുള്ള സംവിധാനമുണ്ടാക്കുക, സര്‍ഗശക്തിയുണ്ടാവുക എന്നിവയാണെന്നും അദ്ദേഹം പറഞ്ഞു. അഴിമതിക്കെതിരായ പോരാട്ടത്തിനു യുവാക്കള്‍ നല്‍കുന്ന പിന്‍തുണ, രാജ്യത്തു ഗുണകരമായ മാറ്റം യാഥാര്‍ഥ്യമാക്കാന്‍ സാധിക്കുമെന്ന വിശ്വാസം തന്നില്‍ വളര്‍ത്തുന്നുണ്ടെന്നും പ്രധാനമന്ത്രി പറഞ്ഞു.
പ്രധാനമന്ത്രി കാശി വിശ്വനാഥ ക്ഷേത്രം സന്ദര്‍ശിച്ചു

പ്രധാനമന്ത്രി ശ്രീ. നരേന്ദ്ര മോദി ഇന്ന് വാരാണസിയിലെ കാശി വിശ്വനാഥ ക്ഷേത്രത്തില്‍ പ്രാര്‍ത്ഥന നടത്തി. ക്ഷേത്രത്തിലെ പുനരുദ്ധാരണ പ്രവര്‍ത്തനങ്ങളുടെ പ്രതീകാത്മക തറക്കല്ലിടല്‍ ചടങ്ങില്‍ സംസാരിക്കവെ, കാശി വിശ്വനാഥ ധാമിന്റെ പദ്ധതിയുമായി സഹകരിക്കാന്‍ സാധിച്ചതില്‍ താന്‍ അനുഗ്രഹീതനാണെന്ന് അദ്ദേഹം പറഞ്ഞു. പദ്ധതിയുമായി ബന്ധപ്പെട്ട് അര്‍പ്പണ മനോഭാവത്തോടെ ഉദ്യോഗസ്ഥരെ അദ്ദേഹം അഭിനന്ദിച്ചു. പദ്ധതിക്കായി സ്ഥലം വിട്ട് കൊടുത്ത ക്ഷേത്രത്തിന് സമീപം താമസിക്കുന്ന മുഴുവന്‍ ജനങ്ങളെയും അദ്ദേഹം അഭിനന്ദിച്ചു. ശതാബ്ദങ്ങളുടെ പരിവര്‍ത്തനത്തെ അതിജീവിച്ചതാണ് കാശി വിശ്വനാഥ ക്ഷേത്രമെന്ന് അദ്ദേഹം പറഞ്ഞു. രണ്ട് ശതാബ്ദം മുമ്പ് കാശി വിശ്വനാഥ ക്ഷേത്രത്തിനായി റാണി അഹല്യഭായ് ഹോള്‍ക്കര്‍ കൈക്കൊണ്ട നടപടികളെ അനുസ്മരിച്ച അദ്ദേഹം അതിനെ പ്രശംസിച്ചു. അതിന് ശേഷം അധികാരത്തില്‍ ഇരുന്ന ആരും തന്നെ ക്ഷേത്രത്തിന്റെ സമീപ പ്രദേശങ്ങള്‍ക്കായി കാര്യമായിട്ടൊന്നും ചെയ്തിട്ടില്ലെന്ന് അദ്ദേഹം ചൂണ്ടിക്കാട്ടി. കാശി വിശ്വനാഥ ക്ഷേത്രത്തിന് സമീപത്തുള്ള, കാലങ്ങളായി കൈയേറപ്പെട്ട ഏകദേശം നാലപ്പതോളം ക്ഷേത്രങ്ങള്‍ ഇപ്പോള്‍ ഒഴിപ്പിച്ച് എടുത്തിട്ടുണ്ടെന്ന് അദ്ദേഹം പറഞ്ഞു. ക്ഷേത്ര സമുച്ചയം മൊത്തത്തില്‍ ഇപ്പോള്‍ നവചൈത്യനം ആര്‍ജിച്ച് വരുന്നത് ദൃശ്യമാണെന്നും അദ്ദേഹം പറഞ്ഞു. ഗംഗാ നദിയും കാശി വിശ്വനാഥ ക്ഷേത്രവും തമ്മില്‍ നേരിട്ട് ബന്ധപ്പെടുത്തിയിട്ടുണ്ടെന്നും അദ്ദേഹം അറിയിച്ചു. ഈ പദ്ധതി മറ്റിടങ്ങളിലെ സമാനമായ പദ്ധതികള്‍ക്ക് മാതൃകയായിരിക്കുമെന്നും, ഇത് കാശിക്ക് പുതിയൊരു ആഗോള സ്വത്വം നല്‍കുമെന്നും പ്രധാനമന്ത്രി പറഞ്ഞു.
ഉത്തര്‍പ്രദേശ് നിക്ഷേപക ഉച്ചകോടി ഫെബ്രുവരി 21നു ലഖ്‌നൗവില്‍ പ്രധാനമന്ത്രി ഉദ്ഘാടനം ചെയ്യും

ഉത്തര്‍പ്രദേശ് നിക്ഷേപക ഉച്ചകോടി-2018 നാളെ ലഖ്‌നൗവില്‍ പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്യും. രാജ്‌നാഥ് സിങ്, അരുണ്‍ ജെയ്റ്റ്‌ലി, നിര്‍മല സീതാരാമന്‍, നിതിന്‍ ഗഡ്കരി, സുരേഷ് പ്രഭു, സ്മൃതി ഇറാനി, രവിശങ്കര്‍ പ്രസാദ്, ഡോ. ഹര്‍ഷവര്‍ധന്‍, വി.കെ.സിങ്, ധര്‍മേന്ദ്രപ്രധാന്‍ തുടങ്ങി ഏറെ കേന്ദ്രമന്ത്രിമാര്‍ സംബന്ധിക്കുകയും സംസ്ഥാനത്തേക്കു നിക്ഷേപം ആകര്‍ഷിക്കാനുള്ള സെഷനുകളില്‍ അധ്യക്ഷത വഹിക്കുകയും ചെയ്യും. ഫെബ്രുവരി 21നു പ്രധാനമന്ത്രി ഉദ്ഘാടനം ചെയ്യുന്ന ഉച്ചകോടിയുടെ സമാപനച്ചടങ്ങില്‍ രാഷ്ട്രപതി ശ്രീ. രാം നാഥ് കോവിന്ദ് പങ്കെടുക്കും. സംസ്ഥാനത്തെ സാധ്യതകളും നിക്ഷേപസാധ്യതകളും ഉയര്‍ത്തിക്കാട്ടാനായി ഉത്തര്‍പ്രദേശ് ഗവണ്‍മെന്റാണ് ഉച്ചകോടി സംഘടിപ്പിക്കുന്നത്. സംസ്ഥാനത്തിന്റെ സാമ്പത്തികവികസനത്തിനും സഹകരണം പ്രോല്‍സാഹിപ്പിക്കാനുമായി മന്ത്രിമാരും കോര്‍പറേറ്റ് രംഗത്തെ പ്രമുഖരും നയരൂപീകരണം നിര്‍വഹിക്കുന്നവരും രാജ്യാന്തര സ്ഥാപനങ്ങളുടെ തലവന്‍മാരും ലോകത്താകമാനമുള്ള വിദ്യാഭ്യാസവിചക്ഷണന്‍മാരും ഉള്‍പ്പെടെ ഉള്ളവരെ ഒരുമിപ്പിക്കുന്ന ആഗോളവേദിയായിരിക്കും ഇത്. ഫിന്‍ലന്‍ഡ്, നെതര്‍ലന്‍ഡ്‌സ്, ജപ്പാന്‍, ചെക് റിപ്പബ്ലിക്, തായ്‌ലന്‍ഡ്, സ്ലോവാക്യ, മൗറീഷ്യസ് എന്നീ ഏഴു രാജ്യങ്ങള്‍ ഉച്ചകോടിയുടെ പങ്കാളികളാണ്. ഒട്ടേറെ ധാരണാപത്രങ്ങള്‍ ഒപ്പുവെക്കപ്പെടുമെന്നാണു പ്രതീക്ഷിക്കുന്നത്. സാധ്യതകള്‍ ഉയര്‍ത്തിക്കാട്ടിയും നിക്ഷേപകരെ ആകര്‍ഷിച്ചും സംസ്ഥാനങ്ങളുടെ സര്‍വതോന്മുഖമായ വികസനം യാഥാര്‍ഥ്യമാക്കുന്നതിനായി സഹകരണാത്മകവും മത്സരാധിഷ്ഠിതവുമായ ഫെഡറലിസം പിന്‍തുടരണമെന്ന പ്രധാനമന്ത്രിയുടെ ആഹ്വാനത്തിന്റെ പശ്ചാത്തലത്തിലാണ് ഉച്ചകോടി നടക്കുന്നത്. വാഗ്ദാനവും പ്രതിജ്ഞാബദ്ധതയും ഉയര്‍ത്തിപ്പിടിച്ചുകൊണ്ട് ഫെബ്രുവരി നാലിനു ഗോഹട്ടിയില്‍ ആഗോള നിക്ഷേപക സംഗമവും ഫെബ്രുവരി 18ന് മാഗ്നറ്റിക് മഹാരാഷ്ട്രയും പ്രധാനമന്ത്രി ഉദ്ഘാടനം ചെയ്തിരുന്നു.
രാജ്‌കോട്ടില്‍ ആശുപത്രിയിലെ തീപിടുത്തത്തില്‍ ജീവഹാനി സംഭവിച്ചതിൽ പ്രധാനമന്ത്രി ദുഃഖം രേഖപ്പെടുത്തി

രാജ്‌കോട്ടിലെ ആശുപത്രിയിലെ തീപിടുത്തം മൂലം ജീവഹാനി നേരിട്ടതില്‍ പ്രധാനമന്ത്രി അഗാധമായ ദുഃഖം രേഖപ്പെടുത്തി. ''രാജ്‌കോട്ടിലെ ആശുപത്രിയിലുണ്ടായ തീപിടുത്തത്തില്‍ ജീവഹാനികളുണ്ടായത് അതിയായി വേദനിപ്പിച്ചു. ദൗര്‍ഭാഗ്യകരമായ ഈ ദുരന്തത്തില്‍ തങ്ങളുടെ പ്രിയപ്പെട്ടവരെ നഷ്ടപ്പെട്ടവര്‍ക്കൊപ്പമാണ് എന്റെ ചിന്തകള്‍. പരിക്കുപറ്റിയവര്‍ വേഗം സുഖംപ്രാപിക്കാനായി പ്രാര്‍ത്ഥിക്കുന്നു. ബാധിച്ചവര്‍ക്കെല്ലാം കഴിയുന്നത്ര സഹായം ഭരണസംവിധാനം ഉറപ്പാക്കുന്നുണ്ട്'' ഒരു ട്വീറ്റില്‍ പ്രധാനമന്ത്രി പറഞ്ഞു.
ആരോഗ്യകരമായ ഇന്ത്യയുടെ 8 വർഷത്തെ’ വിശദാംശങ്ങൾ പ്രധാനമന്ത്രി പങ്കുവെച്ചു

കഴിഞ്ഞ 8 വർഷത്തിനിടെ ഇന്ത്യയിലെ ആരോഗ്യ പരിപാലന മേഖലയെ ശക്തിപ്പെടുത്തുന്നതിന് സ്വീകരിച്ച നടപടികളുടെ വിശദാംശങ്ങൾ പ്രധാനമന്ത്രി ശ്രീ നരേന്ദ്ര മോദി പങ്കിട്ടു. പ്രധാനമന്ത്രി ട്വീറ്റ് ചെയ്തു : "ജനങ്ങളുടെ ആരോഗ്യകരമായ ജീവിതമാണ് പുതിയ ഇന്ത്യയുടെ ദൃഢനിശ്ചയം. ആയുഷ്മാൻ ഭാരത് മുതൽ ജൻ ഔഷധി കേന്ദ്രം വരെയും മെഡിക്കൽ അടിസ്ഥാനസൗകര്യങ്ങൾ മുതൽ സൗജന്യ വാക്സിനേഷൻ വരെയും രാജ്യം സ്വീകരിച്ച പാത ഇന്ന് ലോകത്തിനാകെ മാതൃകയായി മാറിയിരിക്കുന്നു. “വരും വർഷങ്ങൾ ആരോഗ്യരംഗത്ത് നിക്ഷേപം നടത്തുന്നവരുടേതായിരിക്കും. ഇന്ത്യയിലെ ആരോഗ്യ സംരക്ഷണ മേഖലയെ ശക്തിപ്പെടുത്താൻ നമ്മുടെ ഗവണ്മെന്റ് ചെയ്ത പ്രവർത്തനങ്ങളിൽ ഞാൻ അഭിമാനിക്കുന്നു. "ഞങ്ങളുടെ പ്രധാന ശ്രദ്ധാകേന്ദ്രങ്ങളിൽ ഒന്നാണ് ആരോഗ്യ സംരക്ഷണം. കഴിഞ്ഞ 8 വർഷമായി ആരോഗ്യ രംഗത്തെ അടിസ്ഥാന സൗകര്യങ്ങൾ വർധിപ്പിക്കുക, ഓരോ ഇന്ത്യക്കാരനും താങ്ങാനാവുന്നതും ഗുണനിലവാരമുള്ളതുമായ ആരോഗ്യ പരിരക്ഷ ഉറപ്പാക്കുക, ഈ മേഖലയുമായി സാങ്കേതികവിദ്യ സമന്വയിപ്പിക്കുക എന്നിവയാണ് നടന്ന് വരുന്നത് .
പ്രധാനമന്ത്രി എല്ലാവർക്കുമായി ബ്രഹ്മചാരിണിയുടെ അനുഗ്രഹം തേടി

നവരാത്രിയുടെ രണ്ടാം ദിനത്തിൽ പ്രധാനമന്ത്രി ശ്രീ നരേന്ദ്ര മോദി മാതാവിന്റെ എല്ലാ ഭക്തജനങ്ങൾക്കും ബ്രഹ്മചാരിണിയുടെ അനുഗ്രഹം തേടി. ദേവി സ്തുതികാലും ശ്രീ. മോദി പങ്കുവെച്ചു. പ്രധാനമന്ത്രി ട്വീറ്റ് ചെയ്തു : “ഇന്ന് അമ്മയുടെ രണ്ടാം രൂപമായ ബ്രഹ്മചാരിണി മാതാവിന്റെ പ്രത്യേക ആരാധനയുടെ ദിവസമാണ്. അവർ തന്റെ എല്ലാ ഭക്തരെയും ശക്തിയും കരുതലും ലക്ഷ്യ നേട്ടങ്ങളും നൽകി അനുഗ്രഹിക്കട്ടെ എന്ന് ഞാൻ ആശംസിക്കുന്നു. അവരുടെ ഈ സ്തുതി നിങ്ങൾക്കുള്ളതാണ്…” –ND–
ചെക്ക് റിപ്പബ്ലിക്കിന്റെ പ്രധാനമന്ത്രിയായി നിയമിതനായ പീറ്റർ ഫിയലയെ പ്രധാനമന്ത്രി അഭിനന്ദിച്ചു

ചെക്ക് റിപ്പബ്ലിക്കിന്റെ പ്രധാനമന്ത്രിയായി നിയമിതനായ പീറ്റർ ഫിയലയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; “അഭിനന്ദനങ്ങൾ, എക്‌സലൻസി പീറ്റർ ഫിയാല, ചെക്ക് റിപ്പബ്ലിക്കിന്റെ പ്രധാനമന്ത്രിയായി താങ്കളെ നിയമിച്ചതിന്. ഇന്ത്യ-ചെക്ക് ബന്ധം കൂടുതൽ മെച്ചപ്പെടുത്തുന്നതിന് താങ്കളോടൊപ്പം പ്രവർത്തിക്കാൻ ഞാൻ ആഗ്രഹിക്കുന്നു.”
പ്രധാനമന്ത്രി നാളെ സിംലയിൽ  ‘ഗരീബ് കല്യാണ്‍ സമ്മേളന’ത്തില്‍ പങ്കെടുക്കും

പ്രധാനമന്ത്രി ശ്രീ നരേന്ദ്ര മോദി 2022 മേയ് 31 ന് ഹിമാചല്‍ പ്രദേശിലെ സിംല സന്ദര്‍ശിക്കും. രാവിലെ 11 മണിക്ക് പ്രധാനമന്ത്രി 'ഗരീബ് കല്യാണ്‍ സമ്മേളന'ത്തില്‍ പങ്കെടുക്കും. പ്രധാനമന്ത്രിയുടെ നേതൃത്വത്തിലുള്ള ഗവണ്‍മെന്റ് എട്ട് വര്‍ഷം പൂര്‍ത്തിയാക്കുന്നത് അടയാളപ്പെടുത്തുന്നതിനായാണ് പുതുമയുള്ള ഈ പൊതുപരിപാടി. സംസ്ഥാന തലസ്ഥാനങ്ങള്‍ ജില്ലാ ആസ്ഥാനങ്ങള്‍ കൃഷി വിജ്ഞാന കേന്ദ്രങ്ങള്‍ എന്നിങ്ങനെ രാജ്യത്തുടനീളം പരിപാടി സംഘടിപ്പിക്കും. ഗവണ്‍മെന്റ് നടപ്പാക്കുന്ന വിവിധ ക്ഷേമപദ്ധതികളെക്കുറിച്ചുള്ള പ്രതികരണം അറിയുന്നതിനായി രാജ്യത്തുടനീളമുള്ള തെരഞ്ഞെടുക്കപ്പെട്ട ജനപ്രതിനിധികള്‍ പൊതുജനങ്ങളുമായി നേരിട്ട് സംവദിക്കുകയെന്നതാണ് സമ്മേളനം വിഭാവനചെയ്യുന്നത്. രാജ്യത്തുടനീളം മുഖ്യമന്ത്രിമാര്‍, കേന്ദ്ര മന്ത്രിമാര്‍, സംസ്ഥാന മന്ത്രിമാര്‍, പാര്‍ലമെന്റ് അംഗങ്ങള്‍, നിയമസഭാ സാമാജികര്‍, മറ്റ് തെരഞ്ഞെടുക്കപ്പെട്ട ജനപ്രതിനിധികള്‍ എന്നിവര്‍ തങ്ങളുടെ ബന്ധപ്പെട്ട സ്ഥലങ്ങളില്‍ പൊതുജനങ്ങളുമായി നേരിട്ട് സംവദിച്ചുകൊണ്ട് രാവിലെ 9.45ന് 'ഗരീബ് കല്യാണ്‍ സമ്മേളനം' ആരംഭിക്കും. ഏകദേശം 11:00 മണിയോടെ പ്രധാനമന്ത്രി പരിപാടിയില്‍ ചേരുന്നമ്പോള്‍, സംസ്ഥാന, പ്രാദേശിക തലത്തിലുള്ള വിവിധ പരിപാടികള്‍ പരിഗണിക്കപ്പെട്ടു കഴിയുകയും സമ്മേളനം ദേശീയതലത്തിലേക്കാകുകയും ചെയ്യും. സമ്മേളനത്തില്‍, കേന്ദ്രഗവണ്‍മെന്റിന്റെ ഒന്‍പത് മന്ത്രാലയങ്ങളുടെ/വകുപ്പുകളുടെ വിവിധ പരിപാടികളുടെ ഗുണഭോക്താക്കളുമായി പ്രധാനമന്ത്രി നേരിട്ട് സംവദിക്കുകയും ചെയ്യും. ജനങ്ങളുടെ ജീവിതത്തില്‍ ക്ഷേമപദ്ധതികളുടെ സ്വാധീനം മനസ്സിലാക്കാനും വിവിധ ഗവണ്‍മെന്റ് പരിപാടികളുമായി ഒരുമിപ്പിക്കലിന്റെയും പരിപൂര്‍ണ്ണതിയില്‍ എത്തിക്കുന്നതിന്റെയും സാദ്ധ്യതകളെക്കുറിച്ച് പൊതുജനങ്ങളുടെ സ്വതന്ത്രവും വ്യക്തവുമായ പ്രതികരണം ആരായാനുമാണ് രാജ്യത്തുടനീളം സംഘടിപ്പിക്കുന്ന തടസരഹിതമായ ആശയവിനിമയം നടത്തുന്ന ഈ പരിപാടി കൊണ്ട് ലക്ഷ്യമാക്കുന്നത്. രാജ്യത്തെ പൗരന്മാരുടെ ജീവിതം സുഗമമാക്കുന്നതിന് ഗവണ്‍മെന്റ് പരിപാടികള്‍ കൂടുതല്‍ കാര്യക്ഷമമായി എത്തിക്കുന്നതിനും ലഭ്യമാക്കുന്നതിനുമുള്ള പരിശ്രമമാണ് ഇത്. പ്രധാനമന്ത്രി കിസാന്‍ സമ്മാന്‍ നിധി (പിഎം-കിസാന്‍) പദ്ധതിയുടെ 11-ാം ഗഡു സാമ്പത്തിക ആനുകൂല്യവും പ്രധാനമന്ത്രി വിതരണം ചെയ്യും . ഇത് ഗുണഭോക്താക്കളായ ഏകദേശം പത്തുകോടി കര്‍ഷക കുടുംബങ്ങള്‍ക്കുള്ള 21,000 കോടി രൂപ കൈമാറ്റം ചെയ്യാന്‍ സഹായിക്കും. ഈ അവസരത്തില്‍, പ്രധാനമന്ത്രി രാജ്യത്തുടനീളമുള്ള (പിഎം-കിസാന്‍) ഗുണഭോക്താക്കളുമായും സംവദിക്കും.
ജമ്മു കാശ്മീരില്‍നിന്ന് പുതുതായി തിരഞ്ഞെടുക്കപ്പെട്ട ഗ്രാമ മുഖ്യന്‍മാര്‍ പ്രധാനമന്ത്രിയെ സന്ദര്‍ശിച്ചു.

ജമ്മു കാശ്മീരില്‍നിന്ന് പുതുതായി തിരഞ്ഞെടുക്കപ്പെട്ട 48 ഗ്രാമ മുഖ്യന്‍മാര്‍ ഇന്ന് ന്യൂഡല്‍ഹിയില്‍ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ആള്‍ ജമ്മു ആന്റ് കാശ്മീര്‍ പഞ്ചായത്ത് കോണ്‍ഫറന്‍സ് പ്രസിഡന്റ് ശ്രീ. ഷഫീഖ് മിര്‍ ആണ് പ്രതിനിധി സംഘത്തെ നയിച്ചത്. ജമ്മു കാശ്മീരില്‍ വിജയകരവും സമാധാനപരവുമായി നടന്ന പഞ്ചായത്ത് തിരഞ്ഞെടുപ്പിലൂടെ തദ്ദേശ സ്വയംഭരണ സ്ഥാപനങ്ങളെ ശക്തിപ്പെടുത്തിയതിന് പ്രധാനമന്ത്രിയെ പ്രതിനിധി സംഘം അഭിനന്ദനമറിയിച്ചു. പുതുതായി തിരഞ്ഞെടുക്കപ്പെട്ട പ്രതിനിധികള്‍ക്ക് പ്രധാനമന്ത്രി ശുഭാശംസകള്‍ നേര്‍ന്നു. ജനങ്ങളുടെ ക്ഷേമത്തിനും ഉന്നതിക്കുംവേണ്ടി പ്രവര്‍ത്തിക്കാന്‍ അദ്ദേഹം അവരോടാവശ്യപ്പെട്ടു. ജനങ്ങളുടെ ശാക്തീകരണത്തിനായി താനും തന്റെ ഗവണ്‍മെന്റും പ്രതിജ്ഞാബദ്ധമാണെന്നും സംസ്ഥാനത്തിന്റെ വികസനത്തിനും ജനങ്ങളുടെ അഭിലാഷങ്ങള്‍ പൂര്‍ത്തീകരിക്കുന്നതിനുമായി തദ്ദേശ സ്വയംഭരണ സ്ഥാപനങ്ങളുടെ പ്രതിനിധികളുമായി തോളോടുചേര്‍ന്ന് പ്രവര്‍ത്തിക്കുമെന്നും പ്രധാനമന്ത്രി പ്രതിനിധി സഘത്തിന് ഉറപ്പു നല്‍കി. ജനങ്ങളുടെ താല്‍പര്യങ്ങള്‍ക്ക് മുന്‍ഗണന നല്‍കാന്‍ പ്രധാനമന്ത്രി പ്രതിനിധി സംഘാംഗങ്ങളോട് ആവശ്യപ്പെട്ടു. ജനങ്ങള്‍ വലിയ വിശ്വാസവും പ്രതീക്ഷയും അവരില്‍ അര്‍പ്പിച്ചിട്ടുണ്ടെന്ന് പ്രധാനമന്ത്രി ചൂണ്ടിക്കാട്ടി. ഭീഷണികള്‍ക്കും ഭയപ്പെടുത്തലുകള്‍ക്കുമിടയില്‍, പ്രതികൂല സാഹചര്യങ്ങളെ സധൈര്യം നേരിട്ടുകൊണ്ട് ജനാധിപത്യ പ്രക്രിയയില്‍ വിജയകരമായി പങ്കാളികളായതിന് പ്രധാനമന്ത്രി തദ്ദേശഭരണ പ്രതിനിധികളെ അഭിനന്ദിച്ചു. ജനങ്ങളുടെ അടിസ്ഥാന ആവശ്യങ്ങളോടും ആവലാതികളോടും പ്രതികരിക്കുന്ന തരത്തില്‍ പഞ്ചായത്തീരാജ് മാതൃകയെ വിജയകരമാക്കുന്നതില്‍ കേന്ദ്ര ഗവണ്‍മെന്റിന്റെ പൂര്‍ണ്ണ പിന്തുണ അദ്ദേഹം അവര്‍ക്ക് ഉറപ്പു നല്‍കി. ജമ്മു കാശ്മീരിനെ അക്രമത്തിന്റെ പാതയില്‍നിന്ന് പിന്തിരിപ്പിക്കുന്നതിനും അവിടുത്തെ ജനങ്ങളുടെ അവകാശങ്ങളും വികസനവും സംരക്ഷിക്കുന്നതിനും അടിസ്ഥാനതലത്തിലുള്ള സ്ഥാപനങ്ങളുടെ ശാക്തീകരണം ഒരു നിര്‍ണ്ണായക ചുവടുവെയ്പ്പാണ്. അടുത്തിടെ നടന്ന പഞ്ചായത്ത് തിരഞ്ഞെടുപ്പില്‍ വനിതകളുടെ പങ്കാളിത്തത്തേയും പ്രധാനമന്ത്രി അഭിനന്ദിച്ചു. പശ്ചാത്തലം തങ്ങളുടെ സ്വന്തം വികസന പ്രക്രിയയില്‍ ഭാഗഭാക്കാകാന്‍ ജനങ്ങള്‍ക്കു കിട്ടുന്ന അസുലഭ അവസരമാണ് താഴേതട്ടിലേക്കുള്ള അധികാര വികേന്ദ്രീകരണം. ജമ്മു കാശ്മീര്‍ പഞ്ചായത്ത് നിയമം 1989 ല്‍ പാസ്സായെങ്കിലും നിയമത്തില്‍ പറയുന്ന 25 ചുമതലകളില്‍ വെറും മൂന്നെണ്ണത്തിന് മാത്രമാണ് യഥാര്‍ത്ഥത്തില്‍ ബജറ്റ് സഹായം ലഭിച്ചിരുന്നത്. ഗവണ്‍മെന്റ് ഇപ്പോള്‍ ഈ നിയമം ഭേദഗതി ചെയ്യുകയും 2000 കോടി രൂപ ഈ പഞ്ചായത്തുകള്‍ക്ക് പ്രതിവര്‍ഷം കൈമാറുകയും ചെയ്തു. നഗര തദ്ദേശ സ്ഥാപനങ്ങള്‍ക്ക് മറ്റൊരു 1200 കോടി രൂപയും ലഭ്യമാക്കി. 19 വകുപ്പുകള്‍/വിഷയങ്ങളുമായി ബന്ധപ്പെട്ട പ്രവര്‍ത്തനങ്ങള്‍ പഞ്ചായത്തുകള്‍ നേരിട്ട് വീക്ഷിക്കുകയും ഗവണ്‍മെന്റ് പദ്ധതികളുടെ ഓഡിറ്റിംഗും നിര്‍വ്വഹിക്കും. 13 വര്‍ഷത്തെ ഇടവേളയ്ക്കു ശേഷം 1100 നഗര തദ്ദേശ വാര്‍ഡുകളിലേക്കും, 7 വര്‍ഷത്തെ ഇടവേളക്കു ശേഷം 3500 പഞ്ചായത്തുകളിലേക്കും 2018 നവംബര്‍-ഡിസംബര്‍ മാസങ്ങളിലാണ് തിരഞ്ഞെടുപ്പ് നടന്നത്. ആകെയുള്ള 58 ലക്ഷം സമ്മതിദായകരില്‍ 74 ശതമാനം പേര്‍ വോട്ട് രേഖപ്പെടുത്തി. ഈ പ്രക്രിയ മുന്നോട്ടുകൊണ്ടുപോകുന്നതിന്റെ ഭാഗമായി 40000 അടിസ്ഥാനതല പ്രതിനിധികള്‍ക്കായി ഒരു പരിശീലന പരിപാടി ഉടന്‍ ആരംഭിക്കും. ഗ്രാമ മുഖ്യന്‍മാര്‍ക്ക് പ്രതിമാസ ഓണറേറിയമായി 2500 രൂപയും ഓരോ പഞ്ചായത്തിനും പ്രതിമാസം 1000 രൂപയും വിതരണം ചെയ്യും.
ഖത്തര്‍ അമീറുമായി പ്രധാനമന്ത്രി ടെലിഫോണില്‍ സംസാരിച്ചു

ഖത്തര്‍ അമീര്‍ ഷെയ്ഖ് തമീം ബിന്‍ ഖലീഫ അല്‍ ഥാനി പ്രധാനമന്ത്രി ശ്രീ. നരേന്ദ്ര മോദിയെ ഫോണ്‍ ചെയ്തു സംസാരിച്ചു. നമ്മുടെ അടുത്ത സുഹൃത്തും നമ്മോട് അടുത്ത അയല്‍ബന്ധം പുലര്‍ത്തുന്ന രാജ്യവുമായ ഖത്തറുമായുള്ള ബന്ധം മെച്ചപ്പെടുത്തുന്നതിന് ഇന്ത്യ വലിയ പ്രാധാന്യം കല്‍പിക്കുന്നതായി പ്രധാനമന്ത്രി ഖത്തര്‍ അമീറിനോടു പറഞ്ഞു. ഉഭയകക്ഷിബന്ധം ശക്തിപ്പെടുത്തുന്നതിനു ബഹുമാനപ്പെട്ട ഖത്തര്‍ അമീര്‍ നല്‍കിവരുന്ന നേതൃത്വത്തിനും മാര്‍ഗദര്‍ശനത്തിനും ശ്രീ. നരേന്ദ്ര മോദി നന്ദി അറിയിച്ചു. മേഖലാതല സാഹചര്യം ഇരു നേതാക്കളും ചര്‍ച്ച ചെയ്തു. മേഖലയിലും മേഖലയ്ക്കു പുറത്തുമുള്ള സുരക്ഷയ്ക്കും സമാധാനത്തിനും വലിയ വെല്ലുവിളിയായി ഭീകരവാദം വളര്‍ന്നിരിക്കുകയാണെന്നു പ്രധാനമന്ത്രി ചൂണ്ടിക്കാട്ടി. എല്ലാ തരത്തിലുമുള്ള ഭീകരവാദം ഇല്ലാതാക്കുന്നതിനും അതിനു പിന്‍തുണ നല്‍കുന്നത് അവസാനിപ്പിക്കുന്നതിനും ബന്ധപ്പെട്ടവരില്‍നിന്ന് അടിയന്തരമായ നടപടി ഉണ്ടാവണമെന്ന് അദ്ദേഹം ഊന്നിപ്പറഞ്ഞു. ഇന്നലെ അബുദാബിയില്‍ നടന്ന, ഓര്‍ഗനൈസേഷന്‍ ഓഫ് ഇസ്ലാമിക് കോ-ഓപ്പറേഷന്‍ വിദേശകാര്യമന്ത്രിമാരുടെ 46ാമതു കൗണ്‍സിലില്‍ വിശിഷ്ടാതിഥിയായി ഇന്ത്യയുടെ വിദേശകാര്യ മന്ത്രി പങ്കെടുത്തത്തിന്റെ ചരിത്രപരമായ പ്രാധാന്യം ഇരു നേതാക്കളും പങ്കുവെച്ചു.
പ്രൊഫ. യു.ആര്‍. റാവുവിന്റെ നിര്യാണത്തില്‍ പ്രധാനമന്ത്രിയുടെ അനുശോചനം

വിഖ്യാത ശാസ്ത്രജ്ഞന്‍ പ്രൊഫ. യു.ആര്‍. റാവുവിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘വിഖ്യാത ശാസ്ത്രജ്ഞന്‍ പ്രൊഫ. യു.ആര്‍. റാവുവിന്റെ നിര്യാണം ദുഖിപ്പിക്കുന്നു. ഇന്ത്യയുടെ ബഹിരാകാശ പരിപാടിയില്‍ അദ്ദേഹത്തിന്റെ സവിശേഷമായ സംഭാവനകള്‍ ഒരിക്കലും വിസ്മരിക്കപ്പെടുകയില്ല,’ പ്രധാനമന്ത്രി പറഞ്ഞു.